
SĂPTĂMÂNAL DE SPIRITUALITATE Şl ATITUDINE CREŞTINĂ 


Duminică, 27 septembrie 2020 

Nr. 39 (767) Anul XVI 
SERIE NAŢIONALĂ 

www.ziarullumina.ro 

info@ziarullumina.ro 

1,50 LEI exemplarul 
5 LEI abonamentul lunar - 
cu taxele poştale incluse 



Acasă la Sfântul 
DaniiI Sihastrul 



Duminicile Revelaţiei 
dumnezeieşti 



Radu Rosetti, 
amintiri despre o 
epocă în schimbare 


Evanghelia de Duminică 

Ascultarea de Dumnezeu 
şi beişugui după 
o pescuire eşuată 

Orice om care îşi ia viaţa în serios 
ajunge, mai devreme sau mai târziu, 
la frământări existenţiale. Dacă omul 
se lipseşte de harul lui Dumnezeu, 
de cuvintele Lui, de Trupul şi Sângele 
Lui, nici pâinea nu îl mai satură, nici 
florile nu-i mai zâmbesc, nici lumina 
soarelui nu-l mai bucură. Săturarea, 
aflarea sensului se află în corabia 
Bisericii în care aşteaptă acelaşi 
Hristos, cu porunca de odinioară şi 
pururea vie: „Mână la adânc“, des¬ 
coperă lumina lui Dumnezeu dinlăun- 
trul tău! Şi, în toţi care o ascultă, se 
naşte bucuria pescuirii minunate, 
umplându-se amândouă corăbiile, şi 
trupul şi sufletul, de belşugul harului 
care vine de la Domnul. 

Editorial 

Mai marii oraşelor 
şi ai s(t)atelor 

Duminica aceasta suntem aşteptaţi 
la vot, ca să alegem pe cei pe care-i 
considerăm potriviţi să administreze 
comunităţile locale în următorii patru 
ani. Peste 3000 de primari şi câteva 
zeci de mii de consilieri locali şi 
judeţeni îşi vor asuma buna gospodă¬ 
rire a treburilor publice, în urma 
exprimării votului popular. Suntem 
conştienţi că perfecţiunea nu este un 
atribut al persoanei umane. Căci cine 
dintre noi poate spune despre sine 
că este perfect? Dar admirăm curajul 
celor care vor ieşi învingători, iar 
atunci când îi vom pomeni la slujbă, 
ne vom ruga să împlinească 
gândurile celor care i-au ales. 

Pr. Nicolae Dascâlu 

„Floarea 

de aur a 
cea bună 


cu străluciri 
toată arta 



C el mai de seamă 
ierarh al Ţării 
Româneşti, 
deopotrivă păstor şi 
învăţător, a fost şi rămâne 
Mitropolitul Antim Ivireanul. 
„Floare cu străluciri de aur a 
toată arta cea bună“ (cum l-a 
numit Patriarhul Hrisant 
Notara al lerusalimidui), 
Sfântul Ierarh Martir Antim 
Ivireanul, Mitropolitul Ţării 
Româneşti (1708-1716), şi-a pus 
întreaga pricepere şi energie 
pentru sporirea Bisericii şi 
liuninarea credincioşilor 
creştini ortodocşi (nu doar 
români), integrând credinţa, 
ştiinţa şi arta dimpreună cu 
filantropia şi politia într-un 
demers imitar, simfonic şi 
sintetic, pentru slăvirea lui 
Dumnezeu şi slujirea 
semenilor. Agonisind încă din 
tinereţe feluritele meşteşuguri 
ale caligrafiei, picturii, 
scidpturii şi broderiei, 
smeritul, eruditul şi neobositul 
om de rugăciune şi de 
comimiime, de carte şi de arte, 
trecând prin toate treptele 
slujirii bisericeşti şi 
împletindu-şi nevoinţele cu 
razele harului şi înţelepciunii 
dumnezeieşti, a devenit model 
şi lumină a preoţiei - „arta 
artelor şi ştiinţa ştiinţelor". 


PAGINILE 6-7 



In seama mea v-a dat Stăpânul Hristos să vă pasc sufleteşte, ca pre nişte oi cuvântătoare şi de 
gâtul meu spânzură sufletele voastre şi de la mine va să vă ceară pre toţi, până când vă voi fi 
păstor. Iar păstorul cel bun să cuvine să aibă trei lucruri: credinţă curată, înţelepciune întreagă şi 
toiag în mână. “ 

Sfântul Ierarh Antim Ivireanul 

Sfântul Antim Ivireanul - 

de aur a toată 



Cel mai de seamă ierarh 
al Ţârii Româneşti, 
deopotrivă păstor şi 
învăţător, a fost şi rămâ¬ 
ne Mitropolitul Antim 
Ivireanul. „Floare cu stră¬ 
luciri de aur a toată arta 
cea bună“ (cum l-a numit 
Patriarhul Hrisant Notara 
al Ierusalimului), Sfântul 
Ierarh Martir Antim 
Ivireanul, Mitropolitul Ţării 
Româneşti (1708-1716), 
şi-a pus întreaga price¬ 
pere şi energie pentru 
sporirea Bisericii şi 
luminarea credincioşilor 
creştini ortodocşi (nu 
doar români), integrând 
credinţa, ştiinţa şi arta 
dimpreună cu filantropia 
şi politia într-un demers 
unitar, simfonic şi 
sintetic, pentru slăvirea 
lui Dumnezeu şi slujirea 
semenilor. Agonisind 
încă din tinereţe feluritele 
meşteşuguri ale caligra¬ 
fiei, picturii, sculpturii şi 
broderiei, smeritul, 
eruditul şi neobositul om 
de rugăciune şi de 
comuniune, de carte şi 
de arte, trecând prin 
toate treptele slujirii 
bisericeşti şi împletindu-şi 
nevoinţele cu razele 
harului şi înţelepciunii 
dumnezeieşti, a devenit 
model şi lumină a 
preoţiei - „arta artelor şi 
ştiinţa ştiinţelor". 

Arhimandrit Mihail Stanciu 

P otrivit tradiţiei orale, 
Antim era originar 
din localitatea Ude - 
Iviria (Georgia de as¬ 
tăzi), şi s-a născut din părinţi 
dreptcredincioşi, loan şi Maria, 
în jurul anilor 1640-1650, primind 
numele de botez Andrei. La vâr¬ 
sta tinereţii a fost răpit din patria 
lui, adus în Imperiul Otoman şi 
vândut ca sclav turcilor (probabil 
1665-1670), stare în care el a răb¬ 
dat cu multă durere sufletească 


îndepărtarea de părinţi şi de prie¬ 
tenii lui creştini. Din pronia lui 
Dumnezeu, Patriarhul Dosithei 
Notara al Ierusalimului l-a întâl¬ 
nit şi, apreciindu-i calităţile, l-a 
răscumpărat (probabil în anul 
1685 la Ierusalim), l-a tuns mo¬ 
nah şi l-a hirotonit ieromonah 
„aghiotaflt“ (pe seama Sfântului 
Mormânt), aducându-1 cu sine la 
Constantinopol şi apoi în Mun¬ 
tenia şi-n Moldova (vara lui 1686), 
unde şi-a desăvârşit măiestria în 
artele frumoase, învăţând şi lim¬ 
bile greacă, slavonă şi română. 
La Mănăstirea Cetăţuia - Iaşi a 
devenit şi egumen (iulie 1689), 
iar în anul 1690, Patriarhul 
Dosithei l-a adus în Ţara Româ¬ 
nească, ca ucenic-tipograf la fostul 
Episcop Mitrofan al Huşilor şi 
egumen (1691-1694) la Mănăsti¬ 
rea „Sfântul Sava“ din Bucureşti 
(metoc al Sfântului Mormânt). 
Aici ieromonahul Antim l-a întâl¬ 
nit prima oară pe Binecredinciosul 


Voievod Constantin Brâncovea- 
nu, cu care avea să conlucreze în 
chip spornic la tipărirea multor 
cărţi de folos în întreg Răsăritul 
creştin. Ieromonahul Antim a pă¬ 
răsit apoi Mănăstirea „Sfântul 
Sava“ şi a plecat la Mănăstirea 
Snagov, fiind numit egumen în 
vara anului 1694 de către bătrâ¬ 
nul Mitropolit Teodosie al Ţării 
Româneşti. După 7 ani, în 1701, 
a fost adus iar în Bucureşti să 
conducă tipografia mitropoliei. 
Pentru viaţa sa profund duhov¬ 
nicească oglindită şi în activitatea 
sa tipografică şi culturală, Antim 
a fost ales şi înscăunat Episcop 
al Râmnicului la 17 martie 1705. 
Apoi, la 22 februarie 1708, potrivit 
testamentului Mitropolitului 
Teodosie, ierarhul Antim este în¬ 
scăunat Mitropolit al Ungrovla- 
hiei, de faţă fiind şi patriarhii Ale¬ 
xandriei şi Ierusalimului, conti¬ 
nuând să desfăşoare o bogată ac¬ 
tivitate pastorală şi tipografică. 


Ierarh cărturar 

în total. Sfântul Antim a rea¬ 
lizat 69 de tipărituri (68 de cărţi 
şi un hrisov domnesc), 40 dintre 
ele fiind apărute cu osteneala lui 
personală. Cărţile au fost tipărite 
astfel: la Bucureşti - 23 (între anii 
1691-1694: 5, 1701-1705: 

15, 1715-1716: 3), la Mănăstirea 
Snagov - 16 (1694-1701), la 
Râmnic -11 cărţi (1705-1707), la 
Târgovişte - 19 (1709-1715). 
Cărţile au fost imprimate în mai 
multe limbi: 33 în limba greacă, 
25 în limba română, una în 
slavonă, 9 în câte două limbi din¬ 
tre care 6 slavo-române, 2 
greco-arabe şi una greco-română, 
iar o carte în trei limbi, greco-sla- 
vo-română. De la el ne-au rămas 
şi 7 cărţi originale: Didahiile (28 
de predici ale sale, 1708-1716, 
manuscris), învăţătură pe 
scurt pentru taina pocăinţei 
(1705), Chipurile Vechiului şi 


Noului Testament (1709, ma¬ 
nuscris), Invăţătimă bisericeas¬ 
că la cele mai trebuincioase 
şi mai de folos pentru învăţă¬ 
tura preoţilor (1710), Capete 
de poruncă la toată ceata bi¬ 
sericească (1714), Aşeză¬ 
mântul Mănăstirii Tuturor 
Sfinţilor (1715), Sfătuiri 
creştino-politice către voie¬ 
vodul Ştefan Cantacuzino 
(1715). Unele volume sunt ilus¬ 
trate cu miniaturi gravate chiar 
de mâna lui, de o raăiestrie şi fru¬ 
museţe deosebite. între cărţile ti¬ 
părite de el şi puse la îndemâna 
credincioşilor români amintim câ¬ 
teva: Antologhionul (1697), Măr¬ 
turisirea Ortodoxă (1699), Carte 
sau lumină (1699), învăţăturile 
creştineşti (1700), Floarea daru¬ 
rilor (1701), Noul Testament 
(1703), Molitvelnicul (1706), Psal¬ 
tirea (1710), Octoihul (1712), 
Liturghierul (1713), Pilde filozo- 
feşti (1713), Catavasierul( 1715), 
Ceaslovul (1715). 

Martiriul şi condamnarea 
nedreaptă 

înflăcărat luptător împotriva 
asupririi turceşti. Mitropolitul 
Antim a participat cu alţi boieri 
români la un complot împotriva 
lui Nicolae Mavrocordat (primul 
domnitor fanariot, crud şi jefuitor) 
în august 1716. Revolta lor a fost 
înăbuşită în sânge, iar Antim a 
fost arestat şi supus la cumplite 
defăimări şi chinuri. Obligat să-şi 
dea demisia şi refuzând-o. Mitro¬ 
politul Antim a fost caterisit pe 
nedrept de Patriarhia Ecumenică 
şi condamnat de sultanul Ahmed 
al IlI-lea pentru magie şi revoltă, 
urmând să fie exilat şi închis pe 
viaţă în Mănăstirea „Sfânta Eca- 
terina“ de pe Muntele Sinai. Pe 
drum însă, spre Analul lunii sep¬ 
tembrie 1716, ostaşii turci l-au 
omorât, aruncându-i trupul (tăiat 
în bucăţi) în apele râului Tungia, 
lângă Adrianopol (Edirne). 

Abia după 250 de ani, în anul 
1966, Patriarhia Ecumenică a 
anulat nedreapta sentinţă de 
caterisire dată asupra marelui Ie¬ 
rarh Martir Antim Ivireanul. Deşi 
n-a fost român de neam, pentru 
harul cuvintelor şi al vieţii lui. Mi¬ 
tropolitul Antim a fost iubit şi pre¬ 
ţuit încă din viaţă de poporul nos¬ 
tru, care a văzut în el un adevărat 
„om al lui Dumnezeu". Aşa se 
şi explică decizia Sfântului Sinod 
al Bisericii Ortodoxe Române din 
19-20 iunie 1992, prin care stră¬ 
lucitul între ierarhi, Antim Ivi¬ 
reanul, a fost confirmat oficial în 
rândul sfinţilor, ca ierarh-martir, 
fiind prăznuit la 27 septembrie. 

Râvnitor în cele 
duhovniceşti 

Mai întâi de toate, trebuie să 
spunem că temelia sporirii sale 
duhovniceşti, artistice şi ierar¬ 
hice pe treptele slujirii pasto- 
ral-misionare, a fost fidelitatea 

„floarea cu străluciri 
arta cea bună“ 


Sfântului Antim faţă de Dum¬ 
nezeu şi faţă de Biserica Lui în 
dreapta înţelegere şi slăvire. 
Drept confirmare a credinţei sale 
statornice, Sfântul Antim Ivirea- 
nul, mărturisitorul şi apărătorul 
Ortodoxiei prin viaţă şi prin tipar 
(interzicând sub blestem tipări¬ 
rea de cărţi eretice), a fost întro- 
nizat, din rânduială dumneze¬ 
iască, Mitropolit al Ţării Româ¬ 
neşti în Duminica Ortodoxiei, la 
22 februarie 1708, tot de un Sfânt 
Ierarh - Gherasim Palladas, 
Patriarhul Alexandriei. 

Cu alte cuvinte, râvna pentru 
Dumnezeu şi Biserică, pentru 
Ortodoxie şi pentru folosul creşti¬ 
nilor (dovedită mai întâi prin in¬ 
termediul tiparului) a fost virtu¬ 
tea primordială a Sfântului Antim 
Ivireanul pentru care Dumnezeu 
l-a chemat şi l-a pus la loc înalt 
să fie „lumină a lumii“, „sare a 
pământului" şi „pescar de oa¬ 
meni", adică preot, egumen şi ie¬ 
rarh, păstor şi îndrumător pentru 
monahi, clerici şi mireni deopo¬ 
trivă. Dorea ca toţi preoţii să fie 
oameni evlavioşi, înţelepţi şi iu¬ 
bitori de popor, de aceea le-a şi 
adresat două cărţi cu învăţături 
pastorale. Ca un adevărat părinte 
duhovnicesc, neavând pată ori 
prihană care să-l compromită. 
Sfântul Antim avea curajul şi cu¬ 
vântul cu putere multă să se re¬ 
volte şi împotriva făţărniciei 
creştinilor, a nedreptăţilor sociale 
şi a păcatelor dregătorilor, mus- 
trând cu asprime pe cei vinovaţi 
şi chemându-i la pocăinţă pe toţi. 

Dar ierarhul martir nu s-a 
preocupat numai de educarea mo¬ 
rală şi spirituală a credincioşilor 
ortodocşi români în lupta contra 
păcatelor, inclusiv de modelarea 
cuviincioasă a clasei politice (dom¬ 
nitori, boieri şi dregători) după 
dreptarul Evangheliei, ci s-a im¬ 
plicat şi în procesul social-politic 
al emancipării poporului creştin 
român de sub asuprirea nedreap¬ 
tă a conducătorilor abuzatori (ro¬ 
mâni şi fanarioţi) şi a otomanilor, 
dovedind prin cuvintele şi faptele 
sale vocaţia şi răspunderea pro¬ 
fetică a Bisericii, el arătându-se 
atât arhiereu al lui Hristos, cât 
şi „părinte al cetăţii", precum ma¬ 
rii păstori ai Bisericii din vechime. 
Pe de o parte, arhiereul trebuie 
să conlucreze cu domnitorul 
creştin pentru binele social de ca¬ 
re sunt responsabili amândoi şi, 
pe de altă parte, fiind păstor su¬ 
fletesc al tuturor, arhiereul tre¬ 
buie să-l mustre şi să-l îndrepte 
pe domnitor când acesta iese din 
ascultarea de Dumnezeu şi, prin 
exemplul său rău, creează smin¬ 
teală în popor. 

Sfântul Antim a înţeles foarte 
bine că pentru creştinul ortodox 
conştiinţa eclesială şi conştiinţa 
naţională se împletesc şi se susţin 
reciproc, întrucât iubirea de Dum¬ 
nezeu cel Veşnic sporeşte şi se 
dovedeşte în răspunderea faţă de 
neamul propriu (în care ne-am 
născut şi am primit credinţa) şi 


faţă de comunitatea în care trăim 
vremelnic. De aceea a căutat să 
promoveze credinţa creştină în 
popor pe limba lui, românizarea 
cărţilor şi a slujbelor bisericeşti 
fiind lucrarea fundamentală de 
coeziune culturală a românilor 
(cărţile teologice şi liturgice fiind 
folosite şi ca manuale şcolare). 
Sfântul Antim dovedindu-se, 
împreună cu Sfântul Voievod 
Martir Constantin Brâncoveanu, 
precursor al Marii Uniri din 1918. 
Conlucrarea după model bizantin 
dintre Biserică şi Stat a căpătat 
în epoca brâncovenească strălu¬ 
cirea celei mai prestigioase „mo¬ 
narhii culturale" din Evul Mediu 
târziu românesc, acreditată şi 
prin toată „floarea cea vestită" a 
intelectualităţii greceşti din Ră¬ 
sărit prezentă la Bucureşti, care 
a generat curentul umanist 
creştin din secolele XVII-XVIII. 

Sfătui ri 

creştino-politice 
către voievodul 
Ştefan 
Cantacuzino 
(1715) 


bilingvă (greacă-română), o 
bibliotecă publică de împrumut 
(prima din Ţara Românească) şi 
o bolniţă. De asemenea, la anu¬ 
mite sărbători, copiii săraci şi 
orfani erau ajutaţi material şi 
financiar, unii fiind sprijiniţi şi 
pe termen lung la şcoală sau la 
întemeierea familiei. 

monumente şi documente ale epo¬ 
cii brâncoveneşti cunoscute prin 
sinteza originală dintre grandoa¬ 
rea barocului apusean, fineţea 
orientală şi simplitatea (înţeleasă 
ca esenţializare) tradiţiei popu¬ 
lare româneşti. Mănăstirile Cozia, 
Strehaia, Surpatele, Fedeleşoiu, 
Hotărani, Ostrov, Hurezi, Govora, 
Snagov şi Antim sunt doar câteva 
dintre locaşurile de cult în stil 
brâncovenesc, unde Antim a 
coordonat lucrările de construcţie 
şi restaurare ajutat de meşteri 
români, imprimând elemente de 
artă cu specific românesc. 

Trăitor şi mărturisitor al 
Ortodoxiei universale. Sfântul 
Antim Ivireanul a întreţinut 
relaţii apropiate cu întâistâ- 
tătorii Bisericilor Ortodoxe 
surori din Răsăritul creştin 
aflat sub stăpânirea turcească 
(Alexandria, Antiohia, Ierusalim, 

Primul manual de 
Psaltikie rumânească 
(manuscris, 1713) 
alcătuit de ieromonahul 
Filothei Svetagoreţul, 
fiul lui aga Jipa 

Nu trebuie să uităm că mitropo¬ 
litul cărturar hirotonea preoţi ca¬ 
re slujeau nu doar în Muntenia, 
ci şi în Ardealul aflat sub propa¬ 
ganda catolică, greco-catolică şi 
protestantă care avea şi un pu¬ 
ternic caracter antinaţional, 
trimiţându-le românilor de peste 
munţi cărţi şi o tipografie (după 
anul 1710X necesare şcolarizării 
tinerilor. 

Ctitor de biserici 

Sfântul Antim Ivireanul a vrut 
ca lucrarea cultural-misionară şi 
filantropică iniţiată de el să se 
continue şi după moartea lui 
într-o mănăstire citadină, a cărei 
obşte ostenitoare (alcătuită din 
monahi şi mireni deopotrivă) să 
fie dedicată slujirii lui Dumnezeu 
şi semenilor. Astfel, în Mănăsti¬ 
rea Tuturor Sfinţilor, ridicată 
din temelie conform planurilor 
lui în perioada 1713-1715, 
funcţionau, cu scop misionar-cul- 
tural şi filantropic, o tipografie 


Mărturisirea de 
credinţă ortodoxă a 
Sfântului Antim la 
hirotonia lui ca 
Episcop de Râmnic 
(1705) 


O altă mare realizare în do¬ 
meniile tipografiei şi şcolii, prin 
care Sfântul Antim a contribuit 
la întărirea Ortodoxiei şi a 
conştiinţei naţionale, a fost, pre¬ 
cum el însuşi lăsase ca testament, 
formarea de ucenici destoi¬ 
nici care i-au continuat lucrarea 
misionară: ipodiaconul Mihail 
Iştvanovici, Gheorghe Radovici, 
ieromonahul Dionisie Floru, preo¬ 
tul Stoica lacovici, preotul-dascăl 
Ivan Făgărăşanul, Sava ieromo¬ 
nahul şi alţii; ar fi nedrept să-i 
trecem cu vederea pe ceilalţi, 
necunoscuţi (de noi, dar cunoscuţi 
de Dumnezeu), tipografi, gravori, 
iconari, dascăli şi copişti de ma¬ 
nuscrise (popa Nicola notareşul, 
popa Stanciu, Efrem grămăticul 
ş.a.), care au trudit în mănăsti¬ 
rile, tipografiile şi şcolile conduse 
de strălucitul ierarh martir, 
ţinând aprinsă mai departe făclia 
Ortodoxiei şi a românismului în 
popor. 

De asemenea, ca artist poli¬ 
valent şi ca ierarh mai apoi. Sfân¬ 
tul Antim Ivireanul a contribuit 
la întărirea credinţei creştine şi 
a identităţii naţionale prin 
susţinerea celorlalte arte frumoa¬ 
se (arhitectură, sculptură, pictură, 
broderie, caligrafie şi muzică) şi 
a meşterilor (mai mult sau mai 
puţin cunoscuţi) care au lăsat în 
cultura română importante 



Constantinopol), ajutând la con¬ 
solidarea învăţăturii creştin-or- 
todoxe şi a identităţii etnice a 
creştinilor în acele ţări prin tri¬ 
miterea de cărţi, antimise şi ti¬ 
pografii (Siria - 1705, Georgia - 
1708, Ierusalim - 1714). 

Cu dragoste 
pentru români 

în mod cert, anvergura duhov¬ 
nicească şi culturală încununată 
de martiriu a Sfântului Mitropolit 
Antim Ivireanul a atras de peste 
300 de ani pe mulţi intelectuali 
români şi străini, înrâurind asu¬ 
pra lor o influenţă covârşitoare. 
Arhierei, monahi, preoţi şi mireni 
deopotrivă, toţi au văzut lumina 
lină a Mântuitorului lisus Hristos 
strălucind cu putere în Sfântul 
Antim Ivireanul, în cuvintele şi 
în faptele lui şi au format în timp 
obştea duhovnicească şi culturală 
ocrotită de ilustrul ierarh. Putem 
afirma că nu doar obştea de mo¬ 
nahi a mănăstirii ctitorite de el a 

Blazonul (emblema) 
Sfântului Antim Ivireanul 


purtat făclia credinţei ortodoxe 
şi a valorilor naţionale sub aco¬ 
perământul Sfântului Antim, ci 
toţi creştinii ortodocşi din neamu¬ 
rile românesc, georgian, grec, arab 
şi slav, care l-au cunoscut cumva, 
au primit şi primesc mereu aju¬ 
torul şi inspiraţia lui întru spori¬ 
rea râvnei pentru Dumnezeu şi 
pentru Biserica lui Dreptslăvi- 
toare Universală. în acest proces 
îndelung de luminare şi vindecare 
a sufletelor oamenilor. Sfântul 
Antim continuă să lucreze cu răb¬ 
dare şi perseverenţă până la 
sfârşitul veacului acesta. Dar noi, 
la Mănăstirea Antim din 
Bucureşti, am primit mărturii de 
la mulţi credincioşi că Sfântul 
Antim Ivireanul a intervenit în 
viaţa lor în chip minunat, pe unii 
aducându-i la Ortodoxia mântui¬ 
toare de pe căile rătăcite ale unor 
ideologii străine de gândirea să¬ 
nătoasă, de viaţa Bisericii şi de 
valorile tradiţionale româneşti, 
iar pe alţii vindecându-i de boli 
trupeşti, unele foarte grele sau 
chiar incurabile. 

Aşadar „duhul şi puterea" (râv¬ 
na credinţei şi mărturisirea con¬ 
vingătoare a) Sfântului Antim s-au 
arătat în timp şi în lucrarea du¬ 
hovnicească a unor ierarhi care au 
vieţuit în obştea Mănăstirii Tutu¬ 
ror Sfinţilor (Ilarion al Argeşului, 
Irineu Mihălcescu ş.a.) şi ieromo¬ 
nahi - membri ai mişcării isihaste 
Rugul Aprins (ieroschimonahul 
martir Daniil Sandu Tudor, arhi¬ 
mandritul Sofian Boghiu, ieromo¬ 
nahul Adrian Făgeţeanu, arhi¬ 
mandritul Benedict Ghiuş, 
arhimandritul Vasile Vasilache, 
arhimandritul Arsenie Papacioc 
ş.a.) - duhovnici erudiţi şi artişti 
apreciaţi, teologi apologeţi şi pre¬ 
dicatori experimentaţi, gospodari 
cumpătaţi şi lucrători neobosiţi în 
câmpul pastoral-misionar şi filan¬ 
tropic al Bisericii Româneşti în 
vremea de grea încercare a comu¬ 
nismului agresiv şi prigonitor. Re¬ 
vigorarea duhovnicească a Mănăs¬ 
tirii Antim din vremea lor 
(1940-2000), cuprinzând şi organi¬ 
zarea Bibliotecii Sfântului Sinod, 
a reprezentat im centru de iradiere 
spirituală şi culturală în întreaga 
cetate a Bucureştilor şi un stâlp 
de rezistenţă a întregii Românii 
creştine în faţa cotropitorilor 
străini şi necreştini (ba chiar 
antiromâni şi anticreştini). 

Şi suntem convinşi că şi astăzi, 
la arătare sau în ascuns. Sfântul 
Antim Ivireanul continuă să re¬ 
verse înrâuriri puternice în vieţile 
multor români spre întărirea lor 
în credinţa ortodoxă şi în 
conştiinţa naţională - rădăcinile 
noastre spirituale adânci care ne 
leagă de strămoşi şi ne dau sta¬ 
bilitate într-o lume mişcătoare, 
aflată într-un proces vizibil de 
descreştinare şi destructurare 
postmodernistă. 











































